O **Generalife** (do árabe جَنَّة الْعَرِيف *Jannat al-‘Arīf*) é a vila con xardíns habitada polos reis musulmáns de Granada como lugar de descanso, situado na cidade de Granada, España. Foi declarado, xunto coa Alhambra e o Albaicín Patrimonio da Humanidade pola Unesco en 1984.

Historia e características
--------------------------

Foi concibida como vila rural, onde xardíns ornamentais, hortos e arquitectura se integraban, nas proximidades da Alhambra. A orixe do nome está discutida. Algúns avogan por *Yannat al-Arif* como "Horta do Arquitecto", ou "Xardín do arquitecto" aínda que puido significar "O máis excelso xardín". Ese horto real era común nas cortes hispano-árabes e é froito das reformas e engadidos que lle achegaron os diferentes sultáns. Polos seus elementos decorativos máis antigos, o pazo debeu de construírse a finais do século XIII polo segundo sultán da dinastía nazarí, Muhammad II (1273-1302).

O Generalife está situado fóra das murallas da Alhambra, ao leste, na ladeira do Cerro del Sol. Foi terreo de recreo dos sultáns nazaríes pero tamén utilizado para a súa explotación agrícola. No período medieval tiña polo menos catro hortas e a residencia é un pazo ao que o visir Ibn al-Yayyab chamou a "Casa Real da Felicidade".

É de estilo árabe nazarí e está situado no lado setentrional da Alhambra. Na época da súa construción, estaba situado fóra do perímetro da Granada musulmá, e carecía de comunicación directa coa Alhambra, sendo o seu acceso principal o camiño do Barranco Aikabia, a actual Costa dos Chineses, que ascendía dende o río Darro.

Está formado por un conxunto de edificacións, patios e xardíns, que o converten nun dos maiores atractivos da cidade de Granada, e, xunto coa Alhambra, nun dos conxuntos arquitectónicos máis destacables da arquitectura civil musulmá. Dende o exterior contémplanse dous pavillóns situados a norte e sur, e comunicados por un patio percorrido polo curso da auga, os dous pavillóns encóntranse moi reformados.

Galería de imaxes
-----------------

* Vista dende a AlhambraVista dende a Alhambra
* Patio da AcequiaPatio da Acequia
* Patio do ciprés da sultanaPatio do ciprés da sultana
* Escaleira da augaEscaleira da auga

Notas
-----

1. ↑  "Alhambra, Generalife and Albayzín, Granada" (en inglés). UNESCO Culture Sector. Consultado o 09-02-2013.
2. ↑  Seco de Lucena, L.: *Plano de Granada Árabe*, Granada, 1910, reimpreso facsimil en 1982, a escala 1:1000

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Generalife Modificar a ligazón no Wikidata*** |

### Outros artigos

* Alhambra
* Albaicín

### Ligazóns externas

* Padroado da Alhambra e Generalife Arquivado 20 de agosto de 2010 en Wayback Machine. *(en castelán)*
* Consellería de Cultura - Bens Patrimonio Mundial *(en castelán)*
* O xardín andalusí: Palacio do Generalife *(en castelán)*
* GoogleMaps-Vista aérea da Alhambra, Generalife e Albaicín de Granada *(en castelán)*

|  |  |
| --- | --- |
| Control de autoridades | 
* Wd: Q525811
* WorldCat
* VIAF: 139023420
* BNE: XX4897728
* EBID: ID
* FAST: 694988
* GEC: 0029654
* GeoNames: 8849185
* GND: 4196241-2
* LCCN: sh94000004
* Structurae: 20018206

 |